የሩዋንዳው ፕሬዝዳንት ፖል ካጋሜ በኢትዮጵያ የስራ ጉብኝት ለማድረግ አዲስ አበባ ይገባሉ
የሩዋንዳው ፕሬዝዳንት ፖል ካጋሜ በኢትዮጵያ የሶስት ቀናት ይፋዊ የስራ ጉብኝት ለማድረግ ዛሬ ማምሻውን አዲስ አበባ ይገባሉ፡፡የአፍሪካ ህብረት የወቅቱ ሊቀመንበርና የሩዋንዳው ፕሬዝደንት ፖል ካጋሜ ሌሎች ከፍተኛ የሃገሪቱ ባለስልጣናትን ያካተተ ልኡካን ቡድን አስከትለው ነው አዲስ አበባ የሚገቡት፡፡ፕሬዚዳንቱ በኢትዮጵያ ጉብኝታቸው የኢፌዴሪ ጠቅላይ ሚኒስትር ዶክተር አብይ አህመድን ጨምሮ ከመንግስት ከፍተኛ የስራ ሀላፊዎች ጋር ውይይት ያደርጋሉ ተብሎ ይጠበቃል።የሁለቱ ሃገራት የሁለትዮሽ ግንኙነት ተጠናክሮ በሚቀጥልበት ዙሪያ ይመክራሉ ፡፡ነገ ከሰዓት በኋላ የኢፌዴሪ ጠቅላይ ሚኒስትር ዶክተር አብይ አህመድና ፕሬዚዳንት ፖል ካጋሜ የሃዋሳ ኢንዱስትሪ ፓርክን እንደሚጎበኙም ከውጭ ጉዳይ ሚኒስትር ያገኘነው መረጃ ያመለክታል።